ພິທີລົງນາມໄດ້ຈັດຕັ້ງເພື່ອແນໃສ່ສະແດງໃຫ້ເຫັນການຮ່ວມເດີນທາງຂອງນັກທຸລະກິດ, ນັກຊ່ຽວຊານ, ພູມປັນຍາຊາວຫວຽດນາມ ອາໄສຢູ່ຕ່າງປະເທດຢ່າງຈະແຈ້ງ ດ້ວຍຜົນສະຫຼຸບເລກທີ 12-KL/TW ລົງວັນທີ 12 ສິງຫາ ປີ 2021 ຂອງກົມການເມືອງ ກ່ຽວກັບວຽກງານຊາວຫວຽດນາມ ອາໄສຢູ່ຕ່າງປະເທດ ໃນສະພາບປົກກະຕິໃໝ່, ສະເຫຼີມສະຫຼອງ 17 ປີແຫ່ງວັນນັກທຸລະກິດ ຫວຽດນາມ (13 ຕຸລາ).
ນີ້ກໍ່ແມ່ນໂອກາດເພື່ອໃຫ້ບັນດານັກທຸລະກິດ, ວິສາຫະກິດຕ່າງປະເທດ ທີ່ພວມມີການຮ່ວມມື, ລົງທຶນ ແລະ ເຄື່ອນໄຫວດຳເນີນທຸລະກິດ ຢູ່ ຫວຽດນາມ - ສ.ເກົາຫຼີ ແລະ ລາຊະອານາຈັກ ອັງກິດ ມີໂອກາດພົບປະ, ແລກປ່ຽນບົດຮຽນປະສົບການ ແລະ ຊຸກຍູ້ການຮ່ວມມືໃນຫຼາຍຂົງເຂດ, ສ້າງເງື່ອໄຂເພື່ອໃຫ້ນັກທຸລະກິດ 3 ປະເທດ ຫວຽດນາມ - ສ.ເກົາຫຼີ ແລະ ລາຊະອານາຈັກອັງກິດ ພົບປະແລກປ່ຽນ, ເຊື່ອມຕໍ່ ແລະ ແບ່ງບັນບັນດາບົດຮຽນປະສົບການ.
ທ່ານ ເຈິ່ນຫ໋າຍລິງ, ກຳມະການຄະນະກຳມະການສູນກາງພັກແນວໂຮມປະເທດຊາດ ຫວຽດນາມ, ປະທານສະຫະສະມາຄົມນັກທຸລະກິດ ແລະ ການລົງທຶນ ຫວຽດນາມ - ສ.ເກົາຫຼີ ໄດ້ແບ່ງປັນວ່າ: ໃນໄລຍະ 29 ປີຜ່ານມາ, ນັບແຕ່ເວລາສ້າງຕັ້ງການພົວພັນທາງການທູດ ເມື່ອປີ 1992, ການພົວພັນລະຫວ່າງ ຫວຽດນາມ - ສ.ເກົາຫຼີ ໄດ້ມີບາດກ້າວພັດທະນາຢ່າງແຮງໃນຫຼາຍຂົງເຂດຄື: ການເມືອງ, ການປ້ອງກັນຊາດ - ປ້ອງກັນຄວາມສະຫງົບ, ເສດຖະກິດ, ວິທະຍາສາດ ແລະ ເຕັກໂນໂລຢີ, ວັດທະນະທຳ, ການທ່ອງທ່ຽວ ແລະ ການພົວປະແລກປ່ຽນປະຊາຊົນ. ກ່ຽວກັບການຮ່ວມມືດ້ານເສດຖະກິດ, ບົນພື້ນຖານສັນຍາການຄ້າເສລີ ຫວຽດນາມ - ສ.ເກົາຫຼີ ທີ່ມີຜົນສັກສິດແຕ່ປີ 2015, ສອງຝ່າຍຄວນເປີດກ້ວາງ ການເຄື່ອນໄຫວທາງການຄ້າ ແລະ ການລົງທຶນກ່ວາອີກ, ສູ້ຊົນນຳວົງເງິນການຄ້າ ບັນລຸລະດັບ 100 ຕື້ USD, ໄປຄຽງຄູ່ກັບຊຸກຍູ້ດູນການຄ້າ ໂດຍຜ່ານເລື່ອງ ສ.ເກົາຫຼີ ເພີ່ມທະວີການນຳເຂົ້າສິນຄ້າທີ່ເປັນທ່າແຮງຂອງ ຫວຽດນາມ, ສືບຕໍ່ສົ່ງເສີມ ບັນດາວິສາຫະກິດຂອງ ສ.ເກົາຫຼີ ທີ່ມາລົງທຶນ ຢູ່ ຫວຽດນາມ, ສ້າງກາລະໂອກາດເພື່ອໃຫ້ວິສາຫະກິດ ຫວຽດນາມ ເຂົ້າຮ່ວມລະບົບຜະລິດ, ສະໜອງໃນທົ່ວໂລກ.
ທ່ານ ເຈິ່ນຫ໋າຍລິງ ເນັ້ນໜັກວ່າ: ຫວຽດນາມ ໄດ້ມີບັນດາບາດກ້າວພັດທະນາ ແລະ ບັນລຸໄດ້ໝາກຜົນຫຼາຍຢ່າງ, ຜ່ານຜ່າຄວາມຫຍຸ້ງຍາກໃນໄລຍະເກີດໂລກລະບາດໂຄວິດ - 19 ທີ່ພວມມີການຜັນແປຢ່າງສັບສົນ. ອິດທິພົນຊື່ສຽງ ແລະ ຖານະບົດບາດສາກົນຂອງ ຫວຽດນາມ ນັບມື້ນັບເພີ່ມຂຶ້ນສູງ ໃນວິວັດການເຊື່ອມໂຍງເຂົ້າກັບສາກົນ, ສິ່ງນີ້ ໄດ້ ແລະ ພວມສ້າງເງື່ອນໄຂໃຫ້ແກ່ການພົບປະແລກປ່ຽນ, ແບ່ງປັນ ແລະ ດຶງດູດຄວາມສົນໃຈຂອງ ຊາວຫວຽດນາມ ອາໄສຢູ່ຕ່າງປະເທດ ແລະ ເພື່ອນມິດສາກົນໃຫ້ຫຼາຍກ່ວາອີກ ສຳລັັບການເຊື່ອມຕໍ່ເພື່ອສ້າງ ແລະ ພັດທະນາປະເທດຫວຽດນາມ, ເພີ່ມທະວີຖານະບົດບາດ ແລະ ສ້າງການເຊື່ອມຕໍ່ເຄືອຂ່າຍກັບບັນດາປະເທດຕ່າງໆໃນໂລກ.
ກ່າວຄຳເຫັນທີ່ພິທີລົງນາມ, ທ່ານ Kim Seok Pil ຮອງປະທານສະຫະສະມາຄົມ VKBIA, ອະດີດຜູ້ອຳນວຍການ CEO ກຸ່ມບໍລິສັດ Samsung ປະຈຳເອີລົບ ໃຫ້ຮູ້ວ່າ VKBIA ຈະສົມທົບຊຸກຍູ້ການຮ່ວມມືລະຫວ່າງຄູ່ຮ່ວມມືຫວຽດນາມ, ສ.ເກົາຫຼີ ແລະ ບັນດາຄູ່ຮ່ວມມືຢູ່ບັນດາປະເທດຕ່າງໆ. ສອງຝ່າຍກໍ່ຈະມານະພະຍາຍາມຮ່ວມມືຢ່າງຮອບດ້ານໃນການຊອກຫາ ແລະ ຜັນຂະຫຍາຍບັນດາກາລະໂອກາດຮ່ວມມືຫຼາຍຝ່າຍຢູ່ ຫວຽດນາມ ແລະ ສ.ເກົາຫຼີ, ລາຊະອານາຈັກອັງກິດ ຜ່ານການເຊື່ອມຕໍ່ເຄືອຂ່າຍບັນດາວິສາຫະກິດ, ນັກທຸລະກິດຊາວຫວຽດນາມ ອາໄສຢູ່ຕ່າງປະເທດ, ອົງການ ແລະ ອົງການຈັດຕັ້ງຂອງບັນດາປະເທດ, ເພີ່ມທະວີການນຳໃຊ້ເຄືອຂ່າຍສຳລັບທຸກຝ່າຍໃນການສຳຜັດກັບບັນດາຕະຫຼາດຕ່າງໆ ດ້ວຍບັນດາເປົ້າໝາຍລະອຽດ.
ບຸນຄົງ